title: Eiropas kopienu dalībvalstu valdību pārstāvju lēmums (1998. gada 27. maijs), ar ko ieceļ Eiropas Kopienu Pirmās instances tiesas locekļus

text:
Svarīgs juridisks paziņojums

|

41998D0380

Oficiālais Vēstnesis L 171 , 17/06/1998 Lpp. 0030 - 0030

		Eiropas kopienu dalībvalstu valdību pārstāvju lēmums(1998. gada 27. maijs),ar ko ieceļ Eiropas Kopienu Pirmās instances tiesas locekļus(98/380/EK, EOTK, Euratom)EIROPAS KOPIENU DALĪBVALSTU VALDĪBU PĀRSTĀVJI,ņemot vērā Eiropas Kopienas dibināšanas līgumu, un jo īpaši tā 168.a pantu,ņemot vērā Eiropas Ogļu un tērauda kopienas dibināšanas līgumu, un jo īpaši tā 32.d pantu,ņemot vērā Eiropas Atomenerģijas kopienas dibināšanas līgumu, un jo īpaši tā 140.a pantu,ņemot vērā Padomes Lēmumu 88/591/EOTK, EEK, Euratom (1988. gada 24. oktobris), ar ko izveido Eiropas Kopienu Pirmās instances tiesu [1],tā kā 1998. gada 31. augustā beidzas pilnvaru termiņš Josef Azizi kungam, Cornelius Paulus Briet kungam, Marc Jaeger kungam, Andreas Kalogeropoulus kungam, Koenraad Lenaerts kungam, Rui Manuel Gens de Moura Ramos kungam, Virpi Tiili kundzei un Bo Vesterdorf kungam;tā kā daļējai Pirmās instances tiesas locekļu nomaiņai būtu jānotiek no 1988. gada 1. septembra līdz 2004. gada 31. augustam;tā kā, lai pabeigtu daļēju Pirmās instances tiesas locekļu nomaiņu, vēlāk vajadzēs iecelt vienu tiesnesi,IR PIEŅĒMUŠI ŠĀDU LĒMUMU.1. pantsPar Pirmās instances tiesas tiesnešiem laikposmā no 1998. gada 1. septembra līdz 2004. gada 31. augustam tiek ieceltas šādas personas:Josef Azizi kungs,Marc Jaeger kungs,Koenraad Lenaerts kungs,Rui Manuel Gens de Moura Ramos kungs,Virpi Tiili kundze,Bo Vesterdorf kungs,Michael Vilaras kungs.2. pantsŠo lēmumu publicē Eiropas Kopienu Oficiālajā Vēstnesī.Briselē, 1998. gada 27. maijāPriekšsēdētājsS. Wall[1] OV L 319, 25.11.1988., 1. lpp. Labojums: OV C 215, 21.8.1989., 1. lpp. Lēmumā jaunākie grozījumi izdarīti ar Lēmumu 95/1/EK, Euratom, EOTK, ar ko pielāgo dokumentus par jaunu dalībvalstu pievienošanos Eiropas Savienībai (OV L 1, 1.1.1995., 1. lpp.).--------------------------------------------------


title: Padomes Lēmums (1987. gada 28. septembris) par Eiropas Ekonomikas kopienas un Jordānijas Hāšimītu Karalistes Sadarbības nolīguma Papildprotokola noslēgšanu

text:
Svarīgs juridisks paziņojums

|

31987D0512

Oficiālais Vēstnesis L 297 , 21/10/1987 Lpp. 0018 - 0018 Speciālizdevums somu valodā: Nodaļa 11 Sējums 13 Lpp. 0053  Speciālizdevums zviedru valodā: Nodaļa 11 Sējums 13 Lpp. 0053

		Padomes lēmums(1987. gada 28. septembris)par Eiropas Ekonomikas kopienas un Jordānijas Hāšimītu Karalistes Sadarbības nolīguma Papildprotokola noslēgšanu(87/512/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 238. pantu,ņemot vērā Komisijas ieteikumu [1],ņemot vērā Eiropas Parlamenta piekrišanu [2],tā kā jāapstiprina 1977. gada 18. janvārī Briselē parakstītais Eiropas Ekonomikas kopienas Jordānijas Hāšimītu Karalistes Sadarbības nolīguma papildprotokols [3],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Ekonomikas kopienas un Jordānijas Hāšimītu Karalistes Sadarbības nolīguma Papildprotokols.Protokola teksts ir pievienots šim lēmumam.2. pantsPadomes priekšsēdētājs sniedz Protokola 6. pantā paredzēto paziņojumu [4].3. pantsŠis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.Briselē, 1987. gada 28. septembrīPadomes vārdā —priekšsēdētājsB. Haarder[1] OV C 97, 10.4.1987., 9. lpp.[2] Piekrišana sniegta 1987. gada 16. septembrī (vēl nav publicēta Oficiālajā Vēstnesī).[3] OV L 268, 27.9.1978., 2. lpp.[4] Protokola spēkā stāšanās dienu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: Padomes Lēmums (KĀDP) 2016/2315 (2016. gada 19. decembris), ar kuru groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā

text:
               20.12.2016

               LV

               Eiropas Savienības Oficiālais Vēstnesis

               L 345/65

         PADOMES LĒMUMS (KĀDP) 2016/2315
   (2016. gada 19. decembris),
   ar kuru groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 31. jūlijā pieņēma Lēmumu 2014/512/KĀDP (1).

               (2)

               Eiropadome 2015. gada 19. martā vienojās, ka tiks veikti vajadzīgie pasākumi, lai ierobežojošo pasākumu piemērošanas ilgumu skaidri saistītu ar Minskas vienošanos pilnīgu īstenošanu, paturot prātā, ka pilnīga īstenošana bija paredzēta 2015. gada 31. decembrī.

               (3)

               2016. gada 1. jūlijā Padome atjaunoja Lēmumu 2014/512/KĀDP līdz 2017. gada 31. janvārim, lai dotu tai iespēju turpināt izvērtēt Minskas vienošanos īstenošanu.

               (4)

               Pēc Minskas vienošanos izvērtēšanas Lēmums 2014/512/KĀDP būtu jāatjauno vēl uz sešiem mēnešiem, lai dotu Padomei iespēju turpināt izvērtēt to īstenošanu.

               (5)

               Tādēļ attiecīgi būtu jāgroza Lēmums 2014/512/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2014/512/KĀDP 9. panta 1. punkta pirmo daļu aizstāj ar šādu:

      “1.   Šo lēmumu piemēro līdz 2017. gada 31. jūlijam.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 19. decembrī

            Padomes vārdā –

            priekšsēdētājs

         M. LAJČÁK

      (1)  Padomes Lēmums 2014/512/KĀDP (2014. gada 31. jūlijs) par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 31.7.2014., 13. lpp.).


title: 2011/554/ES, Euratom: Eiropas Parlamenta Lēmums ( 2011. gada 10. maijs ) par Eiropas Transporta tīklu izpildaģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/81

         EIROPAS PARLAMENTA LĒMUMS
   (2011. gada 10. maijs)
   par Eiropas Transporta tīklu izpildaģentūras 2009. finanšu gada budžeta izpildes apstiprināšanu
   (2011/554/ES, Euratom)
   EIROPAS PARLAMENTS,

               —

               ņemot vērā Eiropas Savienības 2009. finanšu gada vispārējo budžetu (1),

               —

               ņemot vērā Eiropas Savienības 2009. finanšu gada pārskatus (SEC(2010) 963 – C7-0211/2010) (2),

               —

               ņemot vērā Eiropas Transporta tīklu izpildaģentūras 2009. finanšu gada galīgos pārskatus,

               —

               ņemot vērā Komisijas ziņojumu par paveikto darbu attiecībā uz 2008. finanšu gada budžeta izpildes apstiprinājumu (COM(2010) 650) un Komisijas dienestu darba dokumentus ((SEC(2010) 1437 un SEC(2010) 1438), kas pievienoti šim ziņojumam,

               —

               ņemot vērā Komisijas 2010. gada 2. jūnija paziņojumu “Kopsavilkuma pārskats par Komisijas sasniegumiem vadības jomā 2009. gadā” (COM(2010) 281),

               —

               ņemot vērā Komisijas gada ziņojumu budžeta izpildes apstiprinātājiestādei par 2009. gadā veiktajām iekšējām revīzijām (COM(2010) 447) un Komisijas dienestu darba dokumentu (SEC(2010) 994), kas pievienots šim ziņojumam,

               —

               ņemot vērā Revīzijas palātas ziņojumu par Eiropas Transporta tīklu izpildaģentūras 2009. finanšu gada pārskatiem, ar Izpildaģentūras atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,

               —

               ņemot vērā Padomes 2011. gada 15. februāra ieteikumu par apstiprinājumu, ko sniedz izpildaģentūrām par 2009. finanšu gada budžeta izpildi (05893/2011 – C7-0054/2011),

               —

               ņemot vērā EK līguma 274., 275. un 276. pantu, Līguma par Eiropas Savienību 17. panta 1. punktu, Līguma par Eiropas Savienības darbību 317., 318. un 319. pantu un Euratom līguma 179.a un 180.b pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), kas grozīta ar Padomes Regulām (EK, Euratom) Nr. 1995/2006 (6) un (EK) Nr. 1525/2007 (7), un jo īpaši tās 55., 145., 146. un 147. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (8), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (9), un jo īpaši ņemot vērā tās 66. panta 1. un 2. daļu,

               —

               ņemot vērā Komisijas 2006. gada 26. oktobra Lēmumu 2007/60/EK, ar ko nodibina Eiropas Transporta tīkla izpildaģentūru saskaņā ar Padomes Regulu (EK) Nr. 58/2003 (10),

               —

               ņemot vērā Reglamenta 76. pantu un VI pielikumu,

               —

               ņemot vērā Budžeta kontroles komitejas ziņojumu un pārējo iesaistīto komiteju atzinumus (A7-0134/2011),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību, un šos pienākumus saskaņā ar Līguma par Eiropas Savienības darbību 317. pantu veic sadarbībā ar dalībvalstīm un ievērojot pareizas finanšu vadības principus,

               1.

               sniedz Eiropas Transporta tīklu izpildaģentūras direktoram apstiprinājumu par Izpildaģentūras 2009. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2009. finanšu gada vispārējā budžeta izpildes apstiprināšanu, III iedaļa – Komisija un izpildaģentūras;

               3.

               uzdod priekšsēdētājam nosūtīt šo lēmumu, kā arī lēmumu par Eiropas Savienības 2009. finanšu gada vispārējā budžeta izpildes apstiprināšanu, III iedaļa – Komisija, un rezolūciju, kas ir to neatņemama daļa, Eiropas Transporta tīklu izpildaģentūras direktoram, Padomei, Komisijai, Eiropas Savienības Tiesai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV L 69, 13.3.2009.

      (2)  OV C 308, 12.11.2010., 1. lpp.

      (3)  OV C 338, 14.2.2010., 77. lpp.

      (4)  OV C 308, 12.11.2010., 129. lpp.

      (5)  OV L 248, 16.9.2002., 1. lpp.

      (6)  OV L 390, 30.12.2006., 1. lpp.

      (7)  OV L 343, 27.12.2007., 9. lpp.

      (8)  OV L 11, 16.1.2003., 1. lpp.

      (9)  OV L 297, 22.9.2004., 6. lpp.

      (10)  OV L 32, 6.2.2007., 88. lpp.


title: Padomes Lēmums (1997. gada 22. jūlijs) par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses

text:
Svarīgs juridisks paziņojums

|

31997D0567

Oficiālais Vēstnesis L 235 , 26/08/1997 Lpp. 0001 - 0002

		Padomes Lēmums(1997. gada 22. jūlijs)par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses(97/567/EOTK, EK, Euratom)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā, līdz stājas spēkā 1995. gada 9. februārī Briselē parakstītais Partnerattiecību un sadarbības nolīgums, jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas Kopienu, no vienas puses, un Kirgizstānas Republiku, no otras puses,IR PIEŅĒMUSI ŠO LĒMUMU.1. pantsAr šo Eiropas Kopienas vārdā apstiprina Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses, līdz ar Protokolu un deklarācijām [2].Pirmajā daļā minēto tiesību aktu teksti ir pievienoti šim lēmumam.2. pantsPadomes priekšsēdētājs Eiropas Kopienas vārdā sniedz Pagaidu nolīguma 33. pantā paredzēto paziņojumu.Briselē, 1997. gada 22. jūlijāPadomes vārdā —priekšsēdētājsJ. Poos[1] Atzinums, kas sniegts 1997. gada 26. jūnijā (OV C 222, 21.7.1997.).[2] Pagaidu nolīguma spēkā stāšanās datumu Padomes Ģenerālsekretariāts publicē Eiropas Kopienu Oficiālajā Vēstnesī.--------------------------------------------------


title: 2008/501/EK: Eiropas Parlamenta 2007. gada 24. aprīļa Lēmums par Eiropas Savienības 2005. finanšu gada vispārējā budžeta izpildes apstiprināšanu: IV iedaļa - Eiropas Kopienu Tiesa

text:
               15.7.2008

               LV

               Eiropas Savienības Oficiālais Vēstnesis

               L 187/56

         EIROPAS PARLAMENTA
   2007. gada 24. aprīļa Lēmums
   par Eiropas Savienības 2005. finanšu gada vispārējā budžeta izpildes apstiprināšanu: IV iedaļa – Eiropas Kopienu Tiesa
   (2008/501/EK)
   EIROPAS PARLAMENTS,
   ņemot vērā Eiropas Savienības 2005. finanšu gada vispārējo budžetu (1),
   ņemot vērā Eiropas Kopienu 2005. finanšu gada galīgos pārskatus – I sējums (C6-0467/2006) (2),
   ņemot vērā Revīzijas palātas pārskatu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā deklarāciju par pārskatu ticamību, kā arī par notikušo darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0109/2007),

               1.

               sniedz Kopienu Tiesas sekretāram apstiprinājumu par 2005. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas Datu aizsardzības uzraudzītājam, kā arī nodrošināt šo dokumentu publicēšanu Eiropas Savienības Oficiālajā Vēstnesī (L sērijas izdevumā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV L 60, 8.3.2005.

      (2)  OV C 264, 31.10.2006., 1. lpp.

      (3)  OV C 263, 31.10.2006., 1. lpp.

      (4)  OV C 263, 31.10.2006., 10. lpp.

      (5)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).
    ---documentbreak---

               15.7.2008

               LV

               Eiropas Savienības Oficiālais Vēstnesis

               L 187/57

         EIROPAS PARLAMENTA
   2007. gada 24. aprīļa Rezolūcija
   ar konstatējumiem, kas ir neatņemama daļa no lēmuma par Eiropas Savienības 2005. finanšu gada vispārējā budžeta izpildes apstiprināšanu: IV iedaļa – Eiropas Kopienu Tiesa
   EIROPAS PARLAMENTS,
   ņemot vērā Eiropas Savienības 2005. finanšu gada vispārējo budžetu (1),
   ņemot vērā Eiropas Kopienu 2005. finanšu gada galīgos pārskatus – I sējums (C6-0467/2006) (2),
   ņemot vērā Revīzijas palātas pārskatu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā deklarāciju par pārskatu ticamību, kā arī par notikušo darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0109/2007),

               1.

               atzīmē, ka 2005. gadā Eiropas Kopienu Tiesas (EKT) rīcībā bija saistību apropriācijas EUR 232 602 467,74 apmērā (2004. gadā – EUR 235 041 565) un to izlietojuma līmenis bija 92,66 %;

               2.

               atzīmē, ka pēc tam, kad 2005. gada 1. janvārī tika ieviesta uzkrājumu principa grāmatvedība, EKT 2005. gada finanšu pārskati uzrāda negatīvus gada saimnieciskos rezultātus (EUR 30 747 924), kā arī pasīvi pārsniedz aktīvus par EUR 43 902 361;

               3.

               atzīmē, ka EKT bilancē ir iekļauta summa EUR 105 879 903 apmērā, kas atbilst Tiesas pasīviem attiecībā uz tiesnešu pensijām; norāda, ka šos pasīvus daļēji veido EKT materiālie un nemateriālie pamatlīdzekļi un daļēji – dalībvalstīm pieprasītā summa (EUR 43 902 361);

               4.

               atgādina, ka 2004. finanšu gada pārskata 9.21. punktā Eiropas Revīzijas palāta kritizēja to, ka Iekšējās revīzijas dienesta vadītājs bija atbildīgs par kredītrīkotāja darbības iepriekšēju pārbaudi; norāda, ka tieši tāda situācija tika konstatēta arī attiecībā uz 2005. finanšu gadu (gada pārskata 10.13. punkts);

               5.

               atzinīgi vērtē Revīzijas palātas gada pārskatam pievienotajās EKT atbildēs ietverto informāciju, ka, ņemot vērā šajā jautājumā izteiktos kontroles un izpildes apstiprināšanas iestāžu komentārus, EKT administrācija, sagatavojot 2007. finanšu gada ieņēmumu un izdevumu aprēķinu, ierosināja pārveidot minēto kārtību, izveidojot administratīvu vienību, kura būtu ekskluzīvi kompetenta veikt pārbaudi, tam paredzot divus jaunus amatus (administratora amatu, kurš atbild par vadību, un palīga amatu, kurš sniedz atbalstu par pārbaudi atbildīgajai grupai);

               6.

               ar gandarījumu atzīmē Revīzijas palātas gada pārskatam (10.14. punkts) pievienotajās EKT atbildēs ietverto informāciju, ka pēc pilnas darbības sākšanas 2005. gada septembrī EKT iekšējais revidents veica vairākas īpašas revīzijas un ņēma vērā attiecīgo dienestu ieteikumus (šādu īpašu revīziju trūkums tika kritizēts iepriekšējos gados);

               7.

               izsaka atzinību EKT par konkursa kārtībā noslēgto līgumu skaita samazinājumu, proti, piešķirto līgumu procentuālais apmērs no 72 % 2004. gadā samazinājies līdz 27 % 2005. gadā; tomēr ar bažām atzīmē Tiesas grūtības saistībā ar kvalificētu darbinieku pieņemšanu darbā atsevišķos amatos, pamatojoties uz EPSO organizēto konkursu rezultātiem;

               8.

               atzīmē, ka 2005. gadā EKT kā iestādes izaugsme bija īpaši nozīmīga, ņemot vērā Civildienesta tiesas darbības sākšanu, kuras sastāvā ir septiņi tiesneši;

               9.

               ar gandarījumu konstatē, ka EKT gadā izskatīto lietu skaits no 494 lietām 2003. gadā ir palielinājies līdz 574 lietām 2005. gadā, savukārt neizskatīto lietu skaits samazinājies no 974 lietām līdz 740 lietām;

               10.

               norāda, ka 2005. gadā dienestā esošo ierēdņu un darbinieku (palīgdarbinieku, pagaidu darbinieku un līgumdarbinieku) skaits no 1512 personām palielinājies līdz 1704 personām (13 %) un Tiesas locekļu skaits pieaudzis par astoņām personām (pēc Civildienesta tiesas izveidošanas);

               11.

               ar bažām atzīmē, ka atsevišķos EKT darbības pārskatā aprakstītos administratīvajos sektoros vairākkārt ir bijušas problēmas pieņemt darbā kvalificētus darbiniekus saskaņā ar Civildienesta noteikumiem;

               12.

               atzīmē, ka 2005. gadā netika veiktas pēckontroles;

               13.

               atzinīgi vērtē to, ka EKT darbības pārskatā ir iekļauta nodaļa, kurā paredzēta gadā paveiktā darba kontrole attiecībā uz iepriekšējiem Eiropas Parlamenta lēmumiem par budžeta izpildes apstiprināšanu un Revīzijas palātas pārskatiem;

               14.

               atzīmē, ka pēc Civildienesta tiesas izveides un Bulgārijas un Rumānijas pievienošanās kopējais tiesnešu, ģenerāladvokātu un tiesas sekretāru skaits ir pieaudzis līdz 72 personām un ka Tiesas izdevumi par autotransportu ir palielinājušies aptuveni par 50 %, proti, no EUR 809 853,24 2005. gadā (galīgais rādītājs) līdz EUR 1 218 000 2007. gadā (budžeta tāme);

               15.

               atzīmē, ka EKT iepriekšēja pārbaude tiek veikta, pamatojoties uz centralizētu sistēmu, kas ar saskaņotas vadības starpniecību ir pieejama tieši deleģētam kredītrīkotājam, un EKT uzskata, ka tā ir vispiemērotākā sistēma, ņemot vērā iestādes apmērus un tās finanšu darījumu administratīvo raksturu;

               16.

               ar gandarījumu konstatē, ka, apsverot iepriekšējā gada rezolūcijā par budžeta izpildes apstiprināšanu iekļautos komentārus, Tiesas locekļi nolēma izveidot iekšēju darba grupu, lai veiktu pētījumu par iestādes locekļiem piemērojama rīcības kodeksa izveides lietderīgumu un šāda kodeksa saturu; šajā pētījumā iekļauts arī jautājums par Tiesas locekļu finansiālo interešu deklarāciju; atzīmē, ka šī iniciatīva attiecas arī uz Pirmās instances tiesu un Civildienesta tiesu;

               17.

               uzsver Eiropas Parlamenta atkārtoti izteikto prasību, lai tiktu publicētas visu triju tiesu tiesnešu ekonomisko un finansiālo interešu deklarācijas; aicina EKT līdz 2007. gada 30. septembrim informēt Parlamentu par to, kādus atbilstošus pasākumus tā veiks;

               18.

               ar gandarījumu atzīmē EKT veiktos pasākumus, lai samazinātu tulkojamo dokumentu skaitu, tādējādi samazinot tulkotāju darba apjomu; turklāt aicina EKT apsvērt iespējas samazināt nolēmumu garumu, lai vēl vairāk samazinātu nolēmumu izmaksas un uzlabotu to saprotamību.

      (1)  OV L 60, 8.3.2005.

      (2)  OV C 264, 31.10.2006., 1. lpp.

      (3)  OV C 263, 31.10.2006., 1. lpp.

      (4)  OV C 263, 31.10.2006., 10. lpp.

      (5)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).


title: 2009/172/EK: Padomes Lēmums ( 2008. gada 21. janvāris ), ar ko pielāgo Bulgārijas un Rumānijas Pievienošanās akta VIII pielikumu

text:
               10.3.2009

               LV

               Eiropas Savienības Oficiālais Vēstnesis

               L 65/1

      PADOMES LĒMUMS

   (2008. gada 21. janvāris),
   ar ko pielāgo Bulgārijas un Rumānijas Pievienošanās akta VIII pielikumu
   (2009/172/EK)
   EIROPAS SAVIENĪBAS PADOME,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu un jo īpaši tā 34. panta 4. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:

               (1)

               Ar Padomes Regulas (EK) Nr. 1698/2005 (2005. gada 20. septembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) (1) 70. pantu noteikta Kopienas finansiālā ieguldījuma daļa ass līmenī.

               (2)

               Bulgārijas un Rumānijas Pievienošanās akta VIII pielikuma IV sadaļā, kurā grozījumi izdarīti ar Padomes Lēmumu 2006/664/EK (2006. gada 19. jūnijs), ar ko pielāgo Bulgārijas un Rumānijas Pievienošanās akta VIII pielikumu (2), atkāpjoties no Regulas (EK) Nr. 1698/2005 70. panta, noteikts citāds Kopienas ieguldījumu sadalījums pa asīm, ko Bulgārijai un Rumānijai lauku attīstībai piešķir no ELFLA līdzekļiem. Šis finansiālais ieguldījums 1. un 3. asij, kā arī tehniskajai palīdzībai var sasniegt 80 % un 2. asij – 82 %.

               (3)

               Līdzfinansējuma likmes, kas noteiktas asīm, nedrīkst piemērot summām, kas, kā noteikts Bulgārijas un Rumānijas Pievienošanās akta VIII pielikuma I sadaļas E iedaļā, var tikt piešķirtas lauksaimniekiem, kuriem ir tiesības saņemt papildu valsts tiešos maksājumus vai atbalstu saskaņā ar 143.c pantu Padomes Regulā (EK) Nr. 1782/2003 (2003. gada 29. septembris), ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (3).

               (4)

               Kopienas maksimālais finansiālais ieguldījums valsts papildu finansējuma vajadzībām tiešajiem maksājumiem jāprecizē arī tāpēc, lai piemērotu Komisijas Regulu (EK) Nr. 1974/2006 (2006. gada 15. decembris), ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (4), kuras II pielikumā noteikts orientējošs līdzekļu sadalījums pa lauku attīstības asīm un pasākumiem, arī pasākumam “papildu finansējums tiešajiem maksājumiem”.

               (5)

               Lai pēc lauku attīstības jautājumus reglamentējošo regulu tehniskas pielāgošanas neizmainītos pievienošanās sarunu rezultāti un līdzfinansējuma likmju sistēmas saskaņotība, Kopienas maksimālais finansiālais ieguldījums tiešajiem maksājumiem papildus ir jānosaka tādā pašā līmenī kā 1.un 3. asij, kā arī tehniskajai palīdzībai,

         IR NOLĒMUSI ŠĀDI.
   1. pants
   Bulgārijas un Rumānijas Pievienošanās akta VIII pielikuma IV sadaļu aizstāj ar šādu sadaļu:

      “Atkāpjoties no Regulas (EK) Nr. 1698/2005 70. panta 3. punkta a) apakšpunkta, Kopienas finansiālais ieguldījums var būt līdz 80 % 1. un 3. asij, tehniskajam atbalstam, kā arī papildu finansējumam tiešajiem maksājumiem.
      Atkāpjoties no Regulas (EK) Nr. 1698/2005 70. panta 3. punkta b) apakšpunkta, Kopienas finansiālais ieguldījums var būt līdz 82 % 2. asij.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2008. gada 21. janvārī

            Padomes vārdā –

            priekšsēdētājs

         I. JARC

      (1)  OV L 277, 21.10.2005., 1. lpp.

      (2)  OV L 277, 9.10.2006., 4. lpp.

      (3)  OV L 270, 21.10.2003., 1. lpp.

      (4)  OV L 368, 23.12.2006., 15. lpp.


title: 2004/785/EK: Komisijas Lēmums (2004. gada 26. oktobris) par nolīguma noslēgšanu vēstuļu apmaiņas veidā starp Eiropas Kopienu un Meksikas Savienotajām Valstīm attiecībā uz II pielikuma grozījumiem Nolīgumā starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību

text:
               23.11.2004

               LV

               Eiropas Savienības Oficiālais Vēstnesis

               L 346/28

         KOMISIJAS LĒMUMS
   (2004. gada 26. oktobris)
   par nolīguma noslēgšanu vēstuļu apmaiņas veidā starp Eiropas Kopienu un Meksikas Savienotajām Valstīm attiecībā uz II pielikuma grozījumiem Nolīgumā starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību
   (2004/785/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā 1997. gada 27. maija Padomes Lēmumu 97/361/EK attiecībā uz Nolīguma noslēgšanu starp Eiropas Kopienu un Meksikas Savienotajām Valstīm par stipro alkoholisko dzērienu (1) nosaukumu savstarpēju atzīšanu un aizsardzību, un tieši 4. punktu,
   tā kā:

               (1)

               Ņemot vērā Meksikas pieprasījumu, kas tika izvirzīts “Oficiālās sarunās par brīvās tirdzniecības nolīguma pielāgojumiem pēc ES paplašināšanas”, kas notika 2004. gada 28. – 30. janvārī Mehiko, jāgroza Nolīguma starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību II pielikums, lai aizsargātu Meksikas jauno stipro alkoholisko dzērienu nosaukumus Charanda un Sotol, stājoties spēkā no 2004. gada 29. oktobra (parakstīšanas datums).

               (2)

               Tādejādi saskaņā ar iepriekš minētā nolīguma 18. pantu Kopiena un Meksikas Savienotās Valstis ir apspriedušas nolīgumu vēstuļu apmaiņas veidā, lai grozītu šī Nolīguma II pielikumu. Tādēļ šī vēstuļu apmaiņa jāapstiprina.

               (3)

               Šajā lēmumā paredzētie pasākumi ir saskaņā ar Stipro alkoholisko dzērienu aprites komitejas atzinumu,

         IR PIEŅĒNUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Meksikas Savienotajām Valstīm, grozot Nolīguma starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību II pielikumu.
   Nolīguma teksts ir pievienots šim lēmumam.
   2. pants
   Ar šo Lauksaimniecības komisārs tiek pilnvarots parakstīt vēstuļu apmaiņu, lai tā kļūtu saistoša Kopienai.

      Briselē, 2004. gada 26. oktobrī

            Komisijas vārdā —

            Komisijas loceklis

         Franz FISCHLER

      (1)  OV L 152, 11.6.1997., 15. lpp.
   PIELIKUMS

      NOLĪGUMS VĒSTUĻU APMAIŅAS VEIDĀ
      starp Eiropas Kopienu un Meksikas Savienotajām Valstīm attiecībā uz II pielikuma grozījumiem Nolīgumā starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību
      Briselē, 2004. gada 29. oktobrī
      Godātais kungs,
      Man ir tas gods atbildēt uz Jūsu pieprasījumu, kas tika apspriests saistībā ar oficiālajām sarunām par brīvās tirdzniecības nolīguma pielāgojumiem pēc ES paplašināšanas, kas notika 2004. gada 28.–30. janvārī Mehiko, pamatojoties uz 1997. gada 27. maija Nolīguma starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību 18. pantu, kas nosaka, ka Līgumslēdzējas puses, savstarpēji vienojoties, var grozīt šo nolīgumu.
      Kopiena ir iepazinusies ar pieprasījumu un piekrīt grozīt Nolīguma II pielikumu saskaņā ar pielikumu, kas pievienots pašreizējai vēstuļu apmaiņai, stājoties spēkā no 2004. gada 29. oktobra (parakstīšanas datums).
      Būšu pateicīgs, ja apstiprināsiet, ka Jūsu valdība piekrīt šīs vēstules saturam.
      Godātais kungs, lūdzu, pieņemt manus visdziļākās cieņas apliecinājumus.

            Eiropas Kopienas vārdā —

         Franz FISCHLER

      Mehiko, 2004. gada 29. oktobrī
      Godātais kungs,
      Man ir tas gods apliecināt, ka esmu saņēmis Jūsu 2004. gada 29. oktobra vēstuli, kuras teksts ir šāds:

         “Man ir tas gods atbildēt uz Jūsu pieprasījumu, kas tika apspriests saistībā ar oficiālajām sarunām par brīvās tirdzniecības nolīguma pielāgojumiem pēc ES paplašināšanas, kas notika 2004. gada 28.–30. janvārī Mehiko, pamatojoties uz 1997. gada 27. maija Nolīguma starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību 18. pantu, kas nosaka, ka Līgumslēdzējas puses, savstarpēji vienojoties, var grozīt šo nolīgumu.
         Kopiena ir iepazinusies ar pieprasījumu un piekrīt grozīt nolīguma II pielikumu saskaņā ar pielikumu, kas pievienots pašreizējai vēstuļu apmaiņai, stājoties spēkā no 2004. gada 29. oktobra (parakstīšanas datums).
         Būšu pateicīgs, ja apstiprināsiet, ka Jūsu valdība piekrīt šīs vēstules saturam”.

      Man ir tas gods Jūs informēt, ka Meksikas Savienotās Valstis piekrīt Jūsu vēstules saturam.
      Godātais kungs, lūdzu, pieņemt manus visdziļākās cieņas apliecinājumus.

            Meksikas Savienoto Valstu vārdā —

         Luis Ernesto DERBEZ

      PIELIKUMS
      2. pielikums nolīgumam starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību mainīts šādi:

            “II PIELIKUMS
            nolīgumam starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību
            Agavju stiprie alkoholiskie dzērieni:

                        Tekila: aizsargā, izgatavo un klasificē saskaņā ar Meksikas Savienoto Valstu normatīvajiem aktiem.

                           Mezcal: aizsargā, izgatavo un klasificē saskaņā ar Meksikas Savienoto Valstu normatīvajiem aktiem.

                  Sotol (Dasylirion) stiprie alkoholiskie dzērieni:

                           Sotol: aizsargā, izstrādā un klasificē saskaņā ar Meksikas Savienoto Valstu normatīvajiem aktiem.

                  Cukurniedru stiprie alkoholiskie dzērieni:

                           Charanda: aizsargā, izstrādā un klasificē saskaņā ar Meksikas Savienoto Valstu normatīvajiem aktiem”.